Mamadyšas
Mamadyšas (rus. ir tot. Мамадыш) – miestas Rusijoje, Tatarstane, 167 km į rytus nuo Kazanės, Viatkos dešiniajame krante (taip pat prie jos intako Ošmos žiočių); rajono centras. Miesto apylinkėse eina Kazanės–Ufos plentas („Volga“), pro miestą – atšaka į Kukmorą. Vystoma daugiausia maisto pramonė – gaminami pieno produktai, vaisių ir uogų konservai, pašarai, perdirbama mėsa, žuvis. Veikia politechnikos kolegija.